Цяпер паўстаюць два пытанні: дзе будзе рэзідэнцыя экзарха і ў якой царкве яны будуць адпраўляць набажэнствы? Пажадана і не выключана, што служыць яны будуць у нейкім храме Украінскай Праваслаўнай Царквы Маскоўскага Патрыярхата (УПЦ МП). Гэта патрэбна, зноў-такі, каб пазбегнуць абвінавачання ў легітымацыі раскольнікаў. Хто з УПЦ МП можа адмовіць у гэтым біскупам цалкам кананічнай Царквы? А магчыма і такое: нехта з іерархаў УПЦ МП перайдзе пад амафор Усяленскага Патрыярха і аддасць канстанцінопальскім біскупам адзін з храмаў у сваёй епархіі. Такі ўчынак архірэя нельга будзе расцаніць як раскол, як пераход з адной юрысдыкцыі ў другую.